**HCP 115N** (označenie poľského Ústavu koľajových vozidiel: **115N**, označenie výrobcu a prevádzkovateľa: **105N/2**) je prototyp poľskej čiastočne nízkopodlažnej električky. Vznikla modernizáciou (vrátane doplnenia stredného článku) električky Konstal 105Na vo firme H. Cegielski pre MPK Poznań. Týmto spôsobom bola v roku 1995 vyrobená jedna električka. Nadšenci, zaoberajúci sa električkovou dopravou, prezývajú 115N menom „glizda" (hlísta).

Dejiny
------

Vzhľadom na nedostatok veľkokapacitných električiek pre trasu rýchlodráhy sa rozhodlo MPK Poznań k zásadnej modernizácii štandardných vozňov typu 105Na. Poznanský vozeň 115N mal byť zostavený z vozových skríň dvoch električiek 105Na (krajné články) a vloženého nového nízkopodlažného článku. Vznikol tak veľkokapacitný električkový vozeň, svojou dĺžkou a kapacitou blížiaci sa k električkám Tatra KT8D5.

Konštrukcia
-----------

Trojčlánková električka 115N pozostáva z dvoch vozňových skríň vozňov Konstal 105N. Neboli však použité celé – predná skriňa bola odrezaná za tretími dverami, zadná bola odrezaná za druhými dverami. Medzi tieto dve použité skrine bol vložený nový stredný nízkopodlažný článok. Použité skrine boli kompletne opravené a so stredným článkom spojené pomocou kĺbového mechanizmu. Pod kĺbmi sa nachádzajú dva podvozky, ďalšie dva sa nachádzajú pod predným a zadným článkom. Všetky nápravy sú hnacie, poháňané trakčnými motormi. Pantograf zostal pôvodný, typu OTK-1. Zmodernizovaný bol aj interiér. Boli použité nové čalúnené sedadlá a informačný systém pre cestujúcich. Oproti klasickým vozňom 105Na má električka 115N miesto motorgenerátora statický menič.

Dodávky a prevádzka
-------------------

| Súčasný štát | Mesto | Článok | Typ | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Poľsko  Poľsko | Poznaň | článok | 115N | 1995 | 1 | 400 |   |  |

Prototypový vozeň električky 115N bol postavený v roku 1995. Vozeň 115N bol verejnosti prvýkrát predstavený na poznanskom veľtrhu. V polovici roka 1995 bola električka prevezená do vozovne Głogowska v Poznani. Pri prevzatí dostala evidenčné číslo 400. Vzhľadom k rôznym problémom bola často odstavená (jednalo sa o problémy so statickým meničom, dverami, kĺbmi a mnohými ďalšími prvkami). Kvôli týmto poruchám bola v roku 2006 definitívne odstavená. Existovali plány na zachovanie električky ako historického vozňa. K tomu ale nedošlo a električka bola vyradená.

Referencie
----------

1. 1 2 3 4  GIEŻYŃSKI, Tomasz. Poznański vozeň 105N / 2. *Świat Kolei* (Łódź: Emi-Press), s. 50-51. ISSN 1231-5962. (po poľsky)
2. ↑  BARTKOWIAK, Robert. Tramwaje niskopodłogowe – dla pasażera czy marketingu przewoźnika? Ballada o niskiej podłodze. *Przystanek*, s. 2–5. Dostupné online [cit. 2019-12-11]. ISSN 1730-6388. Archivované 2016-12-21 z originálu. (po poľsky)
3. 1 2 3 4  JURCZAK, Marcin. Krótka historia wagonu numer 400. To już jest koniec, nie ma już nic. *Przystanek*, s. 2-3. Dostupné online [cit. 2019-12-11]. ISSN 1730-6388. Archivované 2016-12-21 z originálu. (po poľsky)
4. 1 2  MPK Poznań. *115N (105N/2)* [online]. [Cit. 2014-08-14]. Dostupné online. Archivované 2014-01-02 z originálu. (po poľsky)

Iné projekty
------------

Commons
* Spolupracuj na Commons Commons ponúka multimediálne súbory na tému **HCP 115N**

Zdroj
-----

*Tento článok je čiastočný alebo úplný preklad článku HCP 115N na českej Wikipédii.*

| * z
* d
* u
Rekonštrukcia a modernizácia električiek Konstal |
| --- |
| Modernizácia vozňov N | 
* PN
* 2PN

 |
| Modernizácia vozňov 102Na | 
* 102Nb
* 102Nd
* 102NaD
* 102Na G-089

 |
| Rekonštrukcia a modernizácia vozňov 105N | 
* 105Na
* 105NaD
* 105Nb (1988)
* 105Nb (1992 – 1993)
* 105Nd
* 105Ne
* 105Nf
* 105NG
* 105Ng/S
* 105Nm
* 105Np
* 105NT
* 105NTW1
* 105NTW2
* Protram 105NWr
* 105Nz
* 105N2k/2000
* 105N1k
* 105N2k
* 105N-2K
* HCP 115N
* Protram 405N
* Moderus Alfa
* Moderus Beta

 |
| Modernizácia vozňov 805N | 
* 805N Elin
* 805N-Enika
* 805N-ML
* 805NS
* 805NaND
* 805Nm

 |